**10. december**

**SVETOVNI DAN ČLOVEKOVIH PRAVIC**

Svetovni dan človekovih pravic obeležujemo 10. decembra. Na ta dan leta 1948 je bila v Parizu sprejeta splošna deklaracija človekovih pravic. Omenjena deklaracija predstavlja skupen ideal vseh ljudstev in narodov z namenom, da bi vsi organi družbe in posamezniki razvijali spoštovanje teh pravic in svoboščin ter zagotovili njihovo splošno priznanje in spoštovanje.

7. marca 2024 pa nas je obiskal še varuh človekovih pravic Peter Svetina.

V pogovoru je predstavil svoje dosedanje delo na področju človekovih pravic in izpostavil, da je pomembno, da človekove pravice lahko občuti vsak posameznik ali posameznica.

Predstavil je tudi aktualne tematike s področja izobraževanja in se dotaknil pravic in dolžnosti dijakov. Izpostavil pa je tudi teme s področja kmetijstva, predvsem pravico do zdravega življenjskega okolja in ustavno pravico do pitne vode. Dotaknil pa se je tudi problematike poseganja v prostor.

